Qorti tal-Appell Kriminali Il-Pulizja Illum 27 ta' Ottubru, 2016 Maltija bin-numru 47171M, akkuzat quddiem il-Qorti tal-Magistrati (Malta) bhala Qorti ta' Gudikatura Kriminali talli: F'April 2014, f'dawn il-gżejjer, sabiex jikseb vantaġġ jew benefiċċju għalih innifsu jew għal ħaddiehor, f'xi dokument maħsub għal xi awtorita' pubblika, xjentement għamel dikjarazzjoni jew stqarrija falza jew ta tagħrif falz lil Awtorita' dwar it-Trasport; U aktar talli f'April 2014 u fix-xhur ta' qabel, f'dawn il-gżejjer mingħajr l- approvazzjoni bil-miktub tal-Kummissarju tal-Pulizija, b'xi mod li jkun, bagħbas, neħħa, biddel jew għamel numru ta' identifikazzjoni ta' chassis jew makna ta', jew fuq, vettura bil-mutur u ċioe' biddel in-numru tac-chassis ta' vettura 3J4FJN3P6PP874092 ma' numru J9G72EA380347; U aktar talli f'April 2014 u fix-xhur ta' qabel ġewwa dawn il-gżejjer mingħajr l-awtorizzazzjoni tal-Awtorita' jew bi ksur ta' xi kundizzjoni li tagħha setgħet ingħatat dik l-awtorizzazzjoni, kellu fil-pussess tiegħu, uża jew ippermetta li tintuża jew biegħ jew xort'oħra trasferixxa jew ħareġ jew ippermetta li tinħareg minn xi depożt tad-Dwana vettura bil-mutur li ma ġietx reġistrata bis-saħħa ta' dan l-Att, u ċioe' vettura bin-numru tac-chassis J9G72EA380347 u vettura bin-numru tac-chassis J9G72EA380347; U aktar talli f'April 2014 u fix-xhur ta' qabel ġewwa dawn il-gżejjer bil-ħsieb li jevadi taxxa dovuta jew li tista' ssir dovuta fl-ammont ta' Euro 2,398 naqas milli jagħti avviż ta' dik l-importazzjoni, dħul jew manifattura ta' vettura bin- numru ta' chassis J9G72EA380347 lill-Awtorita' jew fi stqarrija li għamel lill-Awtorita' għall-għanijiet ta' dan l-att ta tagħrif li kien jaf li ma kienx korrett jew sħiħ f'xi dettall materjali; U aktar talli f'April 2014 u fix-xhur ta' qabel ġewwa dawn il-gżejjer għamel jew naqas milli jagħmel jew ippermetta li ssir jew tonqos milli ssir xi ħaġa jew xi att bil-ħsieb li jevadi jew jipposponi l-ħlas ta' taxxa ta' reġistrazzjoni fl- ammont ta' Euro 2,398 kontra l-liġi. L-Ewwel Onorabbli Qorti kienet ukoll bir-rispett mitluba sabiex f''każ ta' ħtija tordna l-konfiska tal-vettura preżentement bin-numri tac-chassis. Rat is-sentenza tal -Qorti tal-Magistrati (Malta) bhala Qorti ta' Gudikatura Kriminali, tad-29 ta' Lulju, 2015, fejn il-Qorti ma sabitx lill-imputat hati tal-akkuzi kollha stante li ma gewx sufficjentement ippruvati u illiberat lill-imsemmi Joseph Terribile mill- akkuzi kollha migjuba kontra tieghu. Rat ir-rikors tal-appell tal-Avukat Generali, pprezentat fir-registru ta' din il-Qorti fit- 12 ta' Awwissu, 2015, fejn talab lil din l-Onorabbli Qorti tħassar u tirrevoka s- sentenza appellata fl-intier tagħha u minflok tgħaddi sabiex issib lill-appellat ħati tal-imputazzjonijiet kollha miġjuba kontrih u konsegwentement tordna l-konfiska tal-vettura tal-għamla Wrangler Jeep bin-numru tac-chassis TERRIBILE u kif ukoll tinfliġġi piena ekwa u ġusta konsiderando ċ-ċirkostanzi kollha tal-każ odjern. Rat l-atti u d-dokumenti kollha. Rat il-fedina penali aggornata tal-appellat esebita mill- prosekuzzjoni fuq ordni tal- Rat illi l-aggravji tal-appellant Avukat Generali huma s-segwenti w cioe':- Illi fil-wieħed u tletin (31) ta' Lulju tas-sena elfejn u ħmistax (2015) l-esponent irċieva mingħand il-Qorti tal-Maġistrati (Malta) bħala Qorti ta' Ġudikatura Kriminali l-atti proċesswali fl-ismijiet premessi u ħassu aggravat bihom b'mod ċar u manifest in kwantu li l-Ewwel Onorabbli Qorti għamlet apprezzament totalment żbaljat tal- provi miġjuba quddiema li wassal sabiex l-appellat qua imputat ġie illiberat mill- imputazzjonijiet kollha dedotti kontrih, hekk kif se jigi spjegat f'dan ir-rikors Illi l-esponent japprezza u jirrikonoxxi li l-funzjoni ta` din l-Onorabbli Qorti m`hijiex li tirrinpjazza l-apprezzament tal-provi li tkun ghamlet l-Ewwel Onorabbli Qorti u minflok tissostitwixxi dan l-apprezzament b`apprezzament taghha, izda li taghmel ezami approfondit ta` l-atti processwali sabiex tara jekk f`dawk ic-cirkostanzi l- Ewwel Onorabbli Qorti setghetx legalment u ragjonevolment tasal ghad-decizjoni li fil-fatt waslet ghaliha; Illi għar-rigward tat-tieni akkuza, b'kull dovut rispett lejn l-Ewwel Onorabbli Qorti, wieħed ma jistax jifhem kif hija lliberat lill-imputat minn tali akkuża. Hekk kif jixhed DB2 esebit fl-atti proċesswali, bħala stat ta' fatt in-numru tac-chassis J9G93EA150327 huwa tal-vettura tal-għamla Jeep Renegade li l-appellat xtara mill- irkant imtella' mid-Dwana. A kuntrarju ta' dan, meta l-Pulizija spezzjonat il-vettura tal-għamla Wrangler Jeep li l-appellat sussegwentement kien importa, hija sabet li din l-imsemmija vettura kellha żewġ VIN, u ċioe' VIN TERRIBILE (dak li huwa tal-vettura tal-għamla Jeep Renegade), u VIN 4J4FJN9P7PP245730 (il-VIN proprja tal-vettura tal-għamla Wrangler Jeep). jkollha VIN wieħed biss li jkun jinstab f'postijiet differenti tal-vettura u mhux żewġ Illi minn investigazzjoni kondotta mill-Pulizija irriżulta b'mod car li xtara mill-irkant imtella' mid-Dwana u waħlu fuq il-vettura tal-għamla Wrangler Jeep liema vettura kien importa sussegwentement. Dan għamlu mingħajr l- approvazzjoni bil-miktub tal-Kummissarju tal-Pulizija u bl-intenzjoni li jiżgwida lill- Awtorita' għat-Trasport f'Malta dwar l-identita' proprja tal-vettura Wrangler Jeep. Fl-istqarrija debitament rilaxxata mill-appellat nhar it-28 t'April 2014 huwa jammetti li għamel dan. Fl-istqarrija huwa jgħid is-segwenti: D. Minn fejn ġibt il-vin plate li l-Pulizija sabet imwaħħla mal-Jeep? T. Li kien fuq il-body l-ieħor. Dak ma inqatax għax b'żewġ viti jeħel.1 (Sottolinear u Illi quddiem ammissjoni ċara bħal din wieħed ma jistax jifhem kif l-Ewwel Onorabbli Qorti waslet għad-deċiżjoni tagħha! L-appellat għamel dan kollu biex jagħti x'jifhem li l-vettura Wrangler Jeep kienet dik il-vettura li kien xtara mill-irkant imtella' mid-Dwana nhar l-14 ta' Settembru tas-sena 2008 billi din il-vettura kienet irreġistrata mal-Awtorita' għat-Trasport f'Malta u kellha t-taxxa tar-reġistrazzjoni mħallsa. Illi sabiex l-appellat ikompli jagħti x'jifhem li l-vettura Wrangler Jeep kienet dik il-vettura li kien xtara mid-Dwana fl-2008 huwa ggrajndja n-numru tal- magna ta' din il-vettura sabiex ikun konformi mad-dokument maħruġ mid-Dwana esebit bħala Dok. DB2 fejn hemm indikat li n-numru tal-magna tal-vettura tal- għamla Jeep Renegade ma kienx magħruf. Illi kemm il-kopja tar-ritratti esebiti fl-atti proċesswali u kif ukoll ic-CD immarkat bhala Dok. GF 2 juru b'mod ċar il-VIN plate li nqala' mill-vettura tal-għamla sussegwentement twaħħal fuq il-vettura tal-għamla Wrangler Jeep, juru l-VIN proprja tal-vettura tal-għamla Wrangler Jeep u cioe' VIN TERRIBILE, u kif ukoll li n-numru tal-magna tal-vettura Wrangler Jeep ġie ggrajndjat mill-appellat; Illi minkejja li l-appellat Joseph Terribile jargumenta li peress li l-vettura tal-għamla Jeep Renegade kienet fi stat ħażin u l-body kellu s-sadid, huwa kkonverta l-vettura tal-għamla Jeep Renegade f'vettura tal-għamla Wrangler Jeep fejn bidel ukoll it- tappezzerija, l-gearbox, wieħed mill-ewwel jinnota argumentazzjoni tiegħu ma tagħmilx sens għax il-mudelli tal-vetturi Jeep Renegade 12 tal-atti proċesswali. Illi għalhekk il-gearbox tal-vettura tal-għamla Wrangler Jeep ma setgħet qatt taqbel mal-magna tal-vettura tal-għamla Jeep Kif ukoll il-body parts li l-appellat jgħid li bidel ma setgħux jigu ffittjati fuq vettura ta' mudell differenti. Di piu' l-argument tal-appellat fejn jgħid li qala' l-body ukoll ma jagħmilx sens stante li r-ritratti li hemm fic-CD immarkat bhala Dok. juru b'mod car li l-body ma setax inqala' kif qed jagħti x'jifhem l-appellat peress li l- ammont kbir ta' sadid li hemm mal-boldijiet li jorbtu c-chassis mal-body jindika b'mod car li dawn ma setgħux inqalgħu minn ma' xulxin. li nstabet imwaħħla mal-body tikkorrispondi man-numru tac-chassis li nstab waqt il- VRT u għalhekk il-body u c-chassis huma tal-istess vettura; Illi għar-rigward tal-ewwel akkuża, in vista tas-suespost, huwa ampjament ċar li l- appellat Joseph Terribile xjentement ta tagħrif falz lill-Awtorita' għat-Trasport f'Malta meta ta x'jifhem li l-vettura tal-għamla Wrangler Jeep kienet dik il-vettura li kien xtara mill-irkant imtella' mid-Dwana nhar l-14 ta' Settembru tas-sena 2008 u li fuqha waħħal l-VIN plate TERRIBILE liema VIN plate jappartjeni lill-vettura Huwa għamel dan kollu sabiex jikseb vantaġġ jew benefiċċju għalih innifsu billi juża' r-reġistrazzjoni u l-ħlas tat-taxxa ta' reġistrazzjoni li kien diġa' għamel għar-rigward tal-Jeep Renegade li xtara mill-irkant imtella' mid-Dwana hekk kif juri Dok. DB2, biex b'hekk jikseb reġistrazzjoni għall-vettura li sussegwentement importa tal-ghamla Wrangler Jeep u b'hekk jevadi r-reġistrazzjoni u t-taxxi dovuti għar-reġistrazzjoni tal-vettura tal-għamla Wrangler Jeep; Illi b'referenza għat-tielet, ir-raba' u l-ħames akkuża, l-artiklu 4 tal-Kapitlu 368 tal- Liġijiet ta' Malta jistipula: Kull min jimporta jew idaħħal vettura bil-mutur f'Malta, kull persuna li toqgħod f'Malta li ddaħħal f'Malta vettura bil-mutur minn Stat Membru ieħor taħt kuntratt ta' lease jew kiri għal perjodu li jkun sog g ett għall-ħlas ta' taxxa tar-reg istrazzjoni skont l- artikolu 3(2) u kull min jimmanifattura vettura bil-mutur f'Malta għandu, mhux aktar tard mill-ewwel g urnata ta' xogħol wara li l- vettura tasal Malta jew tkun manifatturata, jagħti avviz ta' dik l- importazzjoni, dħul jew manifattura lill- Awtorita b'dak il-mod hekk kif tista' tordna l- wtorita minn z mien għal ieħor, jew hekk kif jista' jig i preskritt b'regolamenti. (Sottolinear u enfasi tal-esponent) Illi l-appellat Joseph Terribile rreġistra u ħallas t-taxxa ta' reġistrazzjoni għar- rigward tal-vettura Jeep Vassallo Ciliberti bin-numru tac-chassis VASSALLO CILIBERTI biss, hekk kif juri Dok. DB2, u mhux għar-rigward tal-vettura tal-għamla Wrangler Jeep bin- numru tac-chassis VASSALLO CILIBERTI li sussegwentement huwa kien importa; Illi għalhekk, bħala stat ta' fatt u fid-dawl tas-suespost, l-appellat naqas milli javża lill-Awtorita' għat-Trasport f'Malta dwar l-importazzjoni tal-vettura tal-għamla Wrangler Jeep bin-numru tac-chassis VASSALLO CILIBERTI meta kellu fil-pussess tiegħu u uza din l-imsemmija vettura. Konsegwentement għar-rigward ta' din l- imsemmija vettura l-appellat naqas ukoll milli jirreġistraha mal-Awtorita' għat- Trasport f'Malta u kif ukoll l-appellat għamel dan kollu bil-ħsieb li jevadi t-taxxa ta' reġistrazzjoni dovuta li tammonta għal €2,398 hekk kif hemm miktub fil-Letter to Prosecute tat-Transport Malta esebita bħala Dok. Illi għalhekk, b'kull dovut rispett lejn l-Ewwel Onorabbli Qorti, wieħed ma jistax jifhem kif illiberat lill-appellat Joseph Terribile mit-tielet, ir-raba' u l-ħames akkuża; Rat il-pregudizzjali sollevata mill-appellat u dan dwar in-nullita ta'l-appell imressaq mill-Avukat Generali billi dan gie ipprezentat fuori termine. Ikkunsidrat, Illi din id-decizjoni hija wahda limitata ghall-pregudizzjali sollevata mill-appellat li jishaq illi l-appell gie iprpezentat oltre it-terminu statutorju koncess mill-ligi lill- Avukat Generali u dan b'jum wiehed. Dan ghaliex jishaq illi it-terminu ta' appell ta' tmint ijiem tax-xoghol koncess lill-Avukat Generali ghandu jibda jidekorri minn dak il-jum illi hwua jircievi l-atti mill-Qorti tal-Magistrati. Illi minn ezami ta'l-atti processwali ghandu johrog illi l-Ewwel Qorti ghaddiet ghad- decizjoni taghha fid-29 ta' Lulju 2015. Illi fit-30 ta' Lulju 2015 dahhlet in-nota tal- Kummissarju tal-Pulizija quddiem l-Ewwel Qorti minn fejn l-prosekuzzjoni wriet l- intenzjoni taghha li tintavola appell minn din id-decizjoni fejn l-atti allura gew trasmessi mill-Qorti tal-Magistrati lill-Avukat Generali skont il-ligi. xhieda tal-PL Caroline Said Pace illi l-atti wasslu f'idejn l-Avukat Generali fil-31 ta' L-appell imbaghad gie ipprezentat fir-Registru ta' din il-Qorti fit-12 ta' Illi minn dawn il-fatti probatorji jirrizulta illi l-Kummuissarju tal-Pulizija ressaq in- nota tieghu fit-termini ta'l-artikolu 414 tal-Kodici Kriminali u dan fit-terminu statutorju moghti ta' erbat ijiem tax-xoghol. L-Artiklu 417(1) tal-Kap 9 jghid illi r- rikors ta'l-appell ghandu jigi ipprezentat fi zmien tmint ijiem tax-xoghol ghal persuna misjuba hatja u ghal kwerelant mid-data tas-sentenza, filwaqt li ghall- Avukat Generali minn dak inhar li jircievi l-Atti tal-kawza. Issa fir-rigward tad-dekors taz-zminijiet gudizzjarji l-artikolu 520(1)(b) tal-Kodici Kriminali jipprovdi illi d-disposizzjonijiet ta'l-artikolu 102 sa 104, fost ohrajn, tal- Kodici ta'l-Organizzazzjoni u Procedura Civili ghandhom japplikaw fil-kamp penali. Dawn jaghtu is-segwenti direzzjoni meta jinghad illi: "Meta ż-żmien legali jew ġudizzjarju għandu jibda jgħodd minn ġurnata stabbilita, dik il- ġurnata ma tingħaddx bħala mdaħħla f'dak iż-żmien; u meta ż-żmien jingħadd bis- sigħat, ma tingħaddx bħala mdaħħla s-siegħa li fiha ssir in-notifika. Fil-għadd taż-żmien, il-ġurnata tingħadd ta' erbgħa u għoxrin siegħa, ix-xahar u s-sena jingħaddu skont il-kalendarju. Iż-żmien ta' erbgħa u għoxrin siegħa. Meta ma jingħadx espressament xort'oħra, iż-żmien ta' erbgħa u għoxrin siegħa jitqies li jagħlaq il-ġurnata ta' wara fis-siegħa stabbilita għall-egħluq tar-reġistru." Affermati dawn il-punti ta' dritt din il-Qorti trid necessarjament tiddipartixxi mill- fehma milhuqa minn din il-Qorti kif diversament ippresjeduta fid-decizjoni il- Pulizija vs Biagio Vella Fenech, iccitat mill-appellat, billi dik id-decizjoni ma issegwiex il- mod imfassal bil-ligi dwar kif jiddekorru it-termini gudizzjarji applikabbli ghal kamp penali bis-sahha ta' dak dispost fl-artikolu 520 tal-Kodici Kriminali2. Minn dan johrog ghalhekk illi t-terminu ghal-prezentata tar-rikors ta'l-appell ghandu jibda jiddekorri, ghall-persuna misjuba hatja u il-kwerelant mill-ghada li tinghata s-sentenza, u ghall-Avukat Generali mill-ghada li ikun ircieva l-atti billi dak il-jum stabbilit minn meta ghandu jibda jiddekorri it-terminu legali ma jigix imdahhal f'dak it-terminu u ghalhekk ma jistax jinghadd mieghu. Issa jidher illi l- jum tal-31 ta' Lulju 2015 kienet il-gurnata tal-Gimgha. jiddekorri mit-Tnejn 3 ta' Awwissu 2015 biex b'hekk it-tmint ijiem tax-xoghol kienu jiddekorru fil-jum tat-12 ta' Awwissu 2015. Dan ifisser allura illi l-appell gie intavolat mill-Avukat Generali entro t-terminu ta' tmint ijiem tax-xoghol moghti bil-ligi. Ghal dawn il-motivi l-pregudizzjali sollevata mill-appellat qed tigi rigettat u il-Qorti tordna il-prosegwiment tas-smigh ta'l-appell fil-mertu.